Helena Ljungberg

Helena Maria Ljungberg (6. tammikuuta 1865 – 24. huhtikuuta 1923) oli ruotsalainen poliitikko ja pankkivirkailija. Hänet valittiin keväällä 1910 Uumajan kaupunginvaltuuston jäseneksi. Hän edusti monilla toimillaan naisten äänioikeuksien edistämistä.

Ljungberg toimi elinaikanaan eri tehtävissä useissa yhdistyksissä. Hyväntekeväisyys oli Ljungbergin keskeisiä toimintoja, sillä hän oli 1867 perustetun naisten hyväntekeväisyysjärjestö Uumajan naisten suojeluyhdistyksen jäsen. Hän oli myös Uumajassa vuonna 1908 perustetun Majblomman-yhdistyksen jäsen. Vuonna 1910 hän liittyi vapaamielisten perustamaan Minerva-luentoyhdistykseen, jonne hänet nimitettiin tilintarkastajaksi. Ljungberg perusti vuonna 1903 Ingeborg Öhquistin kanssa Naisten poliittisen äänioikeuden kansallisen liiton. Hän toimi sen hallituksen jäsenenä ja lisäksi vuodesta 1908 alkaen myös rahastonhoitajana.

Ljungberg sai pitkästä urastaan eri tahoilla palkinnoksi Isänmaallisen seuran isomman kultamitalin vuonna 1921 Säästöpankin ja lääninhallituksen aloitteesta.

Ljungberg on haudattu Uumajan läntiselle hautausmaalle.

Lähteet 

Ruotsalaiset poliitikot
Vuonna 1865 syntyneet
Vuonna 1923 kuolleet